અમદાવાદ હિંસામાં ઈજાગ્રસ્ત પોલીસકર્મીએ કહ્યું, 'અમને લાગ્યું આજે નહીં બચીએ'\nઆ ઘટનાનો એક વીડિયો વાઇરલ થયો હતો, જેમાં જોઈ શકાય છે કે પ્રદર્શનકારીઓ પોલીસ પર પથ્થરમારો કરી રહ્યા હતા અને પછી પોલીસે સ્થિતિને કાબૂમાં લેવા લાઠીચાર્જ અને ટિયરગેસની મદદ લીધી હતી.

વીડિયોમાં જોઈ શકાય છે કે ઉગ્ર ટોળાએ પોલીસની ગાડીઓ પર પણ પથ્થરમારો કર્યો હતો.

જ્યારે પોલીસ પર ટોળું ઉગ્ર થઈને હાવી થઈ ગયું હતું ત્યારે શાહેઆલમ વિસ્તારમાં કેટલાક લોકો પોલીસની મદદ કરવા આગળ આવ્યા હતા.

જોકે 'ટાઇમ્સ ઑફ ઇન્ડિયા'ના અહેવાલ અનુસાર, આ ઘર્ષણમાં 30 લોકોને ઈજા પહોંચી છે, જેમાં પોલીસકર્મીઓ પણ સામેલ છે. ઘાયલ થયેલા પોલીસકર્મીઓમાં ડીસીપી, એસીપી તથા પોલીસ ઇન્સ્પેક્ટર રૅન્કના અધિકારી પણ સામેલ છે.

અખબારના જણાવ્યા અનુસાર પોલીસ દ્વારા 30 પ્રદર્શનકારીઓની અટકાયત કરાતાં ઉશ્કેરાયેલા ટોળાએ પોલીસવાહનોને ઘેરી લીધાં હતાં અને એ બાદ ઘર્ષણની શરૂઆત થઈ હતી.

બીબીસી ગુજરાતીએ અમદાવાદ પોલીસના ઈજાગ્રસ્ત કર્મીઓની મુલાકાત લીધી હતી.

પથ્થરમારો અને હિંસા

બીબીસી સંવાદદાતા સાગર પટેલે અમદાવાદ પોલીસના અધિકારી જે. એમ. સોલંકી સાથે વાત કરી હતી.

જે. એમ. સોલંકીને ગુરુવારે શાહેઆલમ વિસ્તારમાં થયેલી હિંસામાં માથાના ભાગે ઈજા થઈ હતી.

તેમણે જણાવ્યું, "ગુરુવારે અમદાવાદ બંધની જાહેરાત કરવામાં આવી હતી એટલે સવારે આઠ વાગ્યાથી પોલીસકર્મીઓને તહેનાત કરવામાં આવ્યા હતા."

"એક સભાની પરવાનગી માગવામાં આવી હતી જેની મંજૂરી નહોતી અપાઈ. પરંતુ ગેરકાયદેસર સભા યોજવામાં આવશે તેવી દહેશતને જોતાં પૂરતો બંદોબસ્ત કરવામાં આવેલો હતો."

તેમણે કહ્યું , "ગુરુવારે સાંજે સાડા પાંચે આ ટોળું શાહેઆલમ દરગાહમાંથી નીકળ્યું અને સડક પર તોફાનો ચાલુ કરી દીધાં. અમે એમને શાંતિથી વિખેરાઈ જવા સૂચના કરી હતી."

"જે લોકોની અકટાયત કરી હતી તેમને પણ તે લોકો લઈ જઈ રહ્યા હતા."

"મહામુશ્કેલીએ જેમની અટકાયત કરાઈ હતી એ લોકોને પોલીસ-સ્ટેશને પહોંચાડ્યા હતા. ટોળાએ પોલીસ પર બેફામ પથરાવ કર્યો હતો."

માથા પરની ઈજા વિશે તેઓ કહે છે, "હું ટોળાને વિખેરાઈ જવા સમજાવતો હતો અને પોલીસની ગાડીની આગળ બેસી ગયેલી મહિલાઓને ખસેડવામાં મહિલા પોલીસની મદદ કરતો હતો."

"અચાનક સામેથી પથ્થરમારો થતાં મને માથામાં પથ્થર વાગી ગયો હતો."

તેમણે જણાવ્યું કે ગુરુવારે શાહેઆલમ વિસ્તારમાં વિરોધપ્રદર્શનમાં થયેલા પથ્થરમારામાં એસીપી, ડીસીપી સહિત પોલીસ કાફલામાંથી 26 લોકોને ઈજા થઈ હતી.

શુક્રવારે જુમાની નમાજ વખતે કોઈ હિંસા ન થાય કે પછી કોઈ અફવાહ ન ફેલાવે તે માટે શુક્રવારે...\n\ntl;dr:
નાગરિકતા સંશોધન કાયદો અને એનઆરસીના વિરોધમાં ગુરુવારે અમદાવાદના શાહેઆલમ વિસ્તારમાં પ્રદર્શન દરમિયાન પોલીસ પર પથ્થરમારો થયો હતો.